CELEX: E2009P0003
Language: lv
Date: 2009-04-01 00:00:00
Title: EBTA Uzraudzības iestādes 2009. gada 1. aprīlī iesniegtā prasība pret Lihtenšteinas Firstisti – (Lieta E-3/09)

30.4.2009   
            
            
               LV
            
            
               Eiropas Savienības Oficiālais Vēstnesis
            
            
               C 99/10
            
         EBTA Uzraudzības iestādes 2009. gada 1. aprīlī iesniegtā prasība pret Lihtenšteinas Firstisti
   (Lieta E-3/09)
   2009/C 99/08
   EBTA Uzraudzības iestāde, 35, Rue Belliard, B-1040 Brussels, ko pārstāvēja EBTA Uzraudzības iestādes pārstāvji Bjørnar Alterskjær un Ólafur Jóhannes Einarsson, 2009. gada 1. aprīlī iesniedza EBTA Tiesai prasību pret Lihtenšteinas Firstisti.
   EBTA Uzraudzības iestāde lūdz, lai EBTA Tiesa pasludina, ka:
   
               1)
            
            
               noteiktajā termiņā nepieņemot pasākumus vai nepaziņojot Uzraudzības iestādei par pasākumiem, kuri jāīsteno saskaņā ar Aktu, kas cita starpā minēts Līguma par Eiropas Ekonomikas zonu IX pielikuma 7.b punktā (Eiropas Parlamenta un Padomes 2005. gada 16. novembra Direktīva 2005/68/EK par pārapdrošināšanu un Padomes Direktīvu 73/239/EEK un 92/49/EEK grozījumiem, kā arī Direktīvu 98/78/EK un 2002/83/EK grozījumiem), kas pielāgots EEZ līgumam ar tā 1. protokolu, Lihtenšteinas Firstiste noteiktajā termiņā nav izpildījusi saistības saskaņā ar šā Akta 64. panta 1. punktu un EEZ līguma 7. pantu;
               un
            
         
               2)
            
            
               Lihtenšteinas Firstiste sedz tiesāšanās izdevumus.
            
         
      Juridiskā un faktiskā pamatinformācija un prasības juridiskais pamats.
   
   
               —
            
            
               Šī lieta attiecas uz pārapdrošināšanas direktīvas neīstenošanu.
            
         
               —
            
            
               EBTA Uzraudzības iestāde atsaucas uz to, ka Lihtenšteinas Firstiste nav sniegusi nekādas norādes par to, ka tā minēto direktīvu ir ieviesusi Lihtenšteinas tiesību aktos.
            
         
               —
            
            
               EBTA Uzraudzības iestāde atsaucas uz to, ka Lihtenšteinas Firstiste nav apstrīdējusi direktīvas neieviešanas faktu.